— Першыя нямецкія салдаты з’явіліся ў Ляхавічах 25 чэрвеня 1941 года. Па вуліцы праімчалі некалькі танкаў, якія стралялі з пушак. Ад агню загараліся хаты. На перакрыжаванні з сённяшняй вуліцай Леніна адна з ваенных машын пратараніла чырвонаармейскую пушку, якую цягнуў на прычэпе трактар з боку Баранавіч. На лафеце было пяцёра чырвонаармейцаў, якія ад выбуху згарэлі разам з пушкай.